पशु पालन मंत्री प्रभु लाल सैनी ने सदन में विधेयक प्रस्तुत किया। उन्होंने विधेयक को सदन में लाने के कारणों एवं उद्देश्यों को रेखांकित करते हुए बताया कि राजस्थान गोवंशीय पशु (वध का प्रतिषेध और अस्थायी प्रव्रजन या निर्यात का विनियमन) अधिनियम 1995 के उपबंधों को प्रभावी बनाने में यह विधेयक मददगार साबित होगा। उन्होंने स्पष्ट किया कि सरकार का उद्देश्य पशुपालकों को बिना परेशान किए गोतस्करों सहित इस तरह के अपराध में संलग्न लोगों के खिलाफ सख्त कार्यवाही करना है।